Diari Oficial de la Generalitat Valenciana


Sumari del DOGV 7083, del 06-08-2013 (2013/7404)

RESOLUCIÓ de 19 de juny de 2013, del Servici Territorial d'Energia de València, relativa a autorització administrativa i aprovació de projecte de línia elèctrica de mitjana tensió amb impacte ambiental. Expedient número ATLINE/2010/325/46.
-----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7083

Data del DOGV
:   06-08-2013

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2013/7404


Data del document
:   19-06-2013

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Descriptors 

:   * Conselleria d'Economia, Indústria, Turisme i Ocupació
    * empresa privada

RESOLUCIÓ de 19 de juny de 2013, del Servici Territorial d'Energia de València, relativa a autorització administrativa i aprovació de projecte de línia elèctrica de mitjana tensió amb impacte ambiental. Expedient número ATLINE/2010/325/46. [2013/7404]  
Presentada sol·licitud d'autorització administrativa i aprovació de projecte, relativa a la instal·lació elèctrica indicada a baix.  
Efectuats els tràmits establits en el Decret 88/2005, del Consell de la Generalitat, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana.  
  
Este servici territorial, en l'àmbit de les competències que té atribuïdes, resol:  
  
Primer  
Atorgar al peticionari autorització administrativa de la instal·lació elèctrica que s'indica:  
Peticionari: Blanca Mañana, SL.  
Emplaçament de la instal·lació: LAMT connexió en suport 459399 des de L1 Ayora ST Hervideros fins a CTC de 50 kVA a pol. 42, parc. 346 € Ayora - València - terme municipal d'Ayora  
Esta autorització s'atorga sense perjuí de les concessions, autoritzacions, llicències i permisos, tant públics com privats, que siga necessari obtindre per part del sol·licitant de la instal·lació per a efectuar-la, d'acord amb altres disposicions que resulten aplicables i, en especial, les relatives a l'ordenació del territori i al medi ambient.  
  
Esta autorització s'emet sense perjuí de tercers, i deixant fora de perill els drets particulars.  
  
Segon  
Aprovar el projecte d'execució de la instal·lació; en l'execució del projecte es tindran en compte les condicions següents:  
1. Les obres hauran de realitzar-se d'acord amb el projecte presentat, i si és el cas, amb els annexos tècnics posteriors aportats a este.  
2. El peticionari haurà de tindre en compte les prescripcions disposades en els reglaments vigents, així com els condicionats imposats pels organismes afectats.  
3. El titular donarà compte de la finalització de les obres per mitjà de la presentació de la sol·licitud d'autorització d'explotació, en els termes establits en els articles 12 o 18 del Decret 88/2005, segons el tipus d'instal·lació de què es tracte.  
4. En el cas en què, per a finalitzar l'execució de la instal·lació objecte de projecte, es requerisca posar part d'esta en tensió, es procedirà d'acord amb les condicions següents:  
- Presentació de sol·licitud de finalització d'execució, a la qual s'acompanyarà, en tres exemplars, el certificat de finalització parcial d'obra, subscrit per un tècnic competent i visat pel col·legi oficial corresponent, acreditatiu que la part de la instal·lació ja executada està d'acord amb els reglaments tècnics en la matèria.  
- La finalització de l'execució es farà sota la mateixa direcció d'obra que l'anterior certificació, i s'ajustarà a les condicions tècniques i de seguretat reglamentàries.  
- L'empresa distribuïdora efectuarà totes les actuacions que considere necessàries de manera que quede garantit tant el manteniment de les condicions reglamentàries de la mateixa xarxa ja existent com la no-pertorbació a altres instal·lacions o equips.  
- Caldrà presentar en el termini màxim de 10 dies des de la completa execució de la instal·lació, la sol·licitud d'autorització d'explotació, d'acord amb el que establix el Decret 88/2005.  
- Transcorregut un mes des que este servici territorial va diligenciar i va entregar el certificat de finalització parcial d'obra sense que per part del peticionari s'haja sol·licitat l'autorització d'explotació, es paralitzarà l'execució de la part d'instal·lació que se sol·licitava posar en tensió. En el cas que la dita instal·lació ja estiguera en tensió, el peticionari haurà de procedir a la seua desconnexió quan finalitze el dit termini.  
  
5. Condicions mediambientals:  
a) Caldrà adoptar mesures efectives per a previndre impactes sobre l'avifauna, perquè, encara que no es troba dins de la ZEPA, ha sigut detectada la presència d'aus de mides mitjanes a grans en la zona. Amb este fi, els conductors hauran de quedar adequadament aïllats a un costat i a l'altre dels suports, i caldrà preveure dispositius anticol·lisió, seguint les mesures i els criteris del Reial Decret 1432/2008, de 29 d'agost.  
b) En relació amb el punt anterior, i per a conéixer l'efectivitat de les mesures adoptades, caldrà fer un seguiment d'estes i de la seua efectivitat. Este seguiment formarà part del programa de vigilància ambiental (PVA), i dels seus resultats dependrà el manteniment o l'ampliació de les mesures inicials aplicades.  
c) Durant els primers cinc anys des de la posada en funcionament de la línia elèctrica, caldrà aportar a la Direcció General d'Avaluació Ambiental i Territorial un informe-resum anual (abans del 31 de gener de cada any) sobre l'aplicació del PVA, donant-hi compte de les mesures inicials aplicades per a previndre la col·lisió i l'electrocució d'avifauna, de l'efectivitat d'estes i dels seus efectes sobre l'avifauna i, si és el cas, de les mesures addicionals incorporades o implementades.  
  
d) Les obres realitzades en terreny forestal i les seues proximitats hauran d'ajustar-se al que establix el Decret 7/2004, de 23 de gener, sobre normes de seguretat en prevenció d'incendis forestals, i al Decret 150/2010, de 24 de setembre, sobre la neteja de vegetació forestal davall les línies elèctriques.  
e) Les obres d'execució del projecte hauran de realitzar-se fora del període de reproducció de les aus (és a dir, després de juny i abans de febrer). Així mateix, l'inici dels treballs haurà de ser comunicat, amb suficient antelació, als agents mediambientals de la zona, que en cas de detectar afeccions a espècies prioritàries instaran la paralització les obres i que s'adopten les mesures oportunes.   
L'Administració deixarà sense efecte la present resolució en qualsevol moment en què observe l'incompliment de les condicions imposades en esta.  
La present autorització s'atorga sense perjuí de les concessions, llicències i permisos, tant públics com privats, que siga necessari obtindre per part del sol·licitant de la instal·lació per a efectuar esta, d'acord amb altres disposicions que siguen hi aplicables i, en especial, la relatives a l'ordenació del territori i el medi ambient.  
Podrà ser causa de revocació d'esta resolució l'incompliment de les condicions expressades en esta, la variació substancial de les característiques descrites en la documentació presentada i que ha determinat el seu atorgament o una altra causa excepcional que ho justifique.  
Contra esta resolució, que no esgota la via administrativa, pot interposar-s'hi recurs d'alçada davant de la Direcció General d'Energia de la Conselleria d ?Economia, Indústria i Comerç en el termini d'un mes, comptat a partir de l'endemà d'aquell en què tinga lloc la present notificació, de conformitat amb el que disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
València, 19 de juny de 2013.- El cap del Servici Territorial d'Energia: Enrique Climent Sirvent.